
ΕΦΗΜΕΡΙΓ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
17 ΑΠΡΙΛΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 


Χαρακτηρισμός ως διατηρητέου κτιρίου που βρίσκεται στην οδό 
Καλλιδρομίου 56 του ρυμοτομικού σχεδίου Αθηνών και επι¬ 
βολή ειδικών όρων και περιορισμών δόμησης αυτού. 1 

Διάκριση και κατάταξη των οικισμών μέχρι 2000 κατοίκους του 
Ν. Κοζάνης, σε κατηγορίες σύμφωνα με το άρθρο 2 του Π.Δ. 
από 24.4.85 (ΦΕΚ 181Δ/3.5.85). 2 

Αναγνώριση της ιδιωτικής οδού ότι υπάρχει πριν από το έτος 
1923 στη Ν. Κορώνη Ν. Μεσσηνίας. 3 


ΠΟΛΕΟΔΟΜΙΑ 

ΑΠΟΦΑΣΕΙΣ 

, Αριθ. 26407/808 (1) 

Χαρακτηρισμός ως διατηρητέου κτιρίου που βρίσκεται στην οδό Καλ- 
λιδρομίου 56 του ρυμοτομικού σχεδίου Αθηνών και επιβολή ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1557/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. ΟΙΚ 75724/1151/30.12.83 κοινή απόφαση 
των Υπουργών Προεδρίας Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5 όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την από 3.3.1986 εισήγηση έκθεση της Δ/νσης Παραδοσιακών 
Οικισμών και Περιβάλλοντος (Γ7). 


4. Την από 6.3.86 δήλωση του Νικολάου θ. Κιάου, ότι αποδέχε¬ 
ται την σχετική έκθεση της Δ/νσης αποφασίζουμε: 

1) Χαρακτηρίζεται ως διατηρητέο το κτίριο που βρίσκεται εντός 
του ρυμοτομικού σχεδίου Αθηνών και ειδικότερα στην περιοχή Εξαρ- 
χείων επί της οδού Καλλιδρομίου 56 και Δρυάδων, φερομένου ως 
ιδιοκτησία Νικολάου Κιάου, όπως φαίνεται σημειωμένο με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 1:1000 που 
θεωρήθηκε από τον Προϊστάμενο της Δ/νσης Πολεοδομικών Εφαρμο¬ 
γών με την υπ’ αριθ. 26407/1986 πράξη του και που συνοπτικό του 
(αντίτυπο δημοσιεύεται με την παρούσα απόφαση. 

2) Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση αλλοίωση ή καταστροφή των επί μέρους αρχιτεκτονικών ή 
διακοσμηστικών στοιχείων του, εκτός από τα στοιχεία που επιβάλλει 
η Επιτροπή Πολεοδομικού και Αρχιτεκτονικού Ελέγχου (Ε.Π.Α.Ε.) 
να αφαιρεθούν. 

3) Επιτρέπεται η επισκευή ο εκσυγχρονισμός των εγκαταστάσεων 
η στατική ενίσχυση η εσωτερική διαρρύθμιση και κάθε επέμβαση για 
λόγους στατικούς ή λειτουργικούς του χαρακτηριζομένου ως διατηρη¬ 
τέου κτιρίου εφόσον δεν αλλοιώνεται ο γενικός αρχιτεκτονικός χαρα¬ 
κτήρας του και δεν θίγονται τα αναγραφόμενα στην παράγρ. 2 ως 
διατηρητέα στοιχεία του. 

4) Δεν επιτρέπεται η τοποθέτηση φωτεινών επιγραφών ή διαφημί¬ 
σεων στις στέγες και στις όψεις του κτιρίου. 

5) Για οποιαδήποτε επέμβαση στο εξωτερικό ή εσωτερικό του δια¬ 
τηρητέου κτιρίου όπως και για την τοποθέτηση επιγραφών απαιτείται 
η σύμφωνη γνώμη της Ε.Π.Α.Ε. 

6) Η ισχύς της παρούσας απόφασης αρχίζει από τη δημοσίευσή της 
στης Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 21 Μαρτίου 1986 
Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

Αριθ. 630/82 (2) 

Διάκριση και κατάταξη των οικισμών μέχρι 2000 κατοίκους του Ν. 

Κοζάνης, σε κατηγορίες σύμφωνα με το άρθρο 2 του Π.Δ. από 
• 24.4.85 (ΦΕΚ 181Δ/3.5.85). 

Ο ΝΟΜΑΡΧΗΣ ΚΟΖΑΝΗΣ 
' Εχοντας υπόψη: 

1. Το Π.Δ. από 24.4.85 (ΦΕΚ 181Δ/3.5.85) και ειδικότερα το 
άρθρο 2 αυτού. 

2. Τους σχετικούς πίνακες για την κατηγοριοποίηση των οικισμών 
που συνέταξε βάσει προδιαγραφών του Υπουργείου ΠΕ.ΧΩ.ΔΕ η με¬ 
λετητική ομάδα που είχε αναλάβει την μελέτη των «Ανοιχτών πό¬ 
λεων» 


3. Την γνωμοδότηση του Νομαρχιακού Συμβουλίου ΧΟΗ ΚΟΖΑ¬ 
ΝΗΣ (Συνεδρίαση 17η/5.9.1985 θέμα 2ο), αποφασίζουμε: 

Εγκρίνουμε τη διάκριση και κατάταξη των οικισμών μέχρι 2000 
κατοίκους του Ν. Κοζάνης σε κατηγορίες όπως αυτές αναφέρονται 
στους σχετικούς πίνακες που συνοδεύουν την απόφαση αυτή και είναι 
θεωρημένοι με ημερομηνία 5.9.1985 από το Τμήμα Πολεοδομίας και 
ΠΕ Ν. Κοζάνης και αποτελούν αναπόσπαστο μέρος αυτής. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Κοζάνη, 22 Ιανουάριου 1986 
Ο Νομάρχης 

ΓΙΩΡΓΟΣ ΚΕΡΑΜΑΡΗΣ 

Αριθ. 1486/591 (3) 

Αναγνώριση της ιδιωτικής οδού ότι υπάρχει πριν από το έτος 1923 
στη Ν. Κορώνη Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 

Σύμφωνα με: 

1. Τις διατάξεις: 

α) της παρ. 4 του άρθρου 20 του από 17.7.1923 Ν. Δ/τος «περί 
σχεδίων πόλεων, κωμών και συνοικισμών του Κράτους και ανεγέρ- 
σεως αυτών». 

β) του Ν. 3200/55 «περί διοικητικής αποκεντρώσεως », όπως έχει 
συμπληρωθεί και τροποποιηθεί μεταγενέστερα με το 532/70 Ν.Δ. 

γ) το 712/70 Β.Δ. «περί καθορισμού των διατηρουμένων υπέρ του 
Υπουργού Δημοσίων Έργων αρμοδιοτήτων» που εκδόθηκε σ’ εκτέ¬ 
λεση του 532/70 Ν.Δ., όπως αυτά τροποποιήθηκαν και συμπληρώ¬ 
θηκαν με τα 677/71 και 198/72 Β. Δ/τα. 

2. Την από 4.12.1985 αίτηση της Χριστίνας Μπουζαλά με την 
οποία ζητά την έκδοση της αποφάσεως για την οδό που έχει σχηματι- 
σθεί πριν από το έτος 1923, στη Ν. Κορώνη. 

3. Τους ακόλουθους τίτλους ιδιοκτησίας, στους οποίους αναφέρεται 
η υπόψη οδός: 

α) το 14057/8.12.49 συμβόλαιο του συμ/φου Κορώνης Α. Στε- 
φανόπουλου. 

β) το 20480/27.11.1931 συμβόλαιο του συμ/φου Κλάπα. 


γ) το 20789/3.11.1923συμβόλαιο του συμ/φου Κλάπα. 

δ) την ένορκο βεβαίωση 2 μαρτύρων. 

4. α) την 9/85 απόφαση του κοιν. Συμβουλίου Ν. Κορώνης που 
βεβαιώνουν ότι η οδός προϋπάρχει του έτους 1923. 

β) την 27/85 απόφαση του Ειρηνοδικείου Παμίσου με την οποία 
αναγνωρίζεται ότι η οδός προϋπάρχει του 1923. 

5. Το από 17.12.85 τοπογραφικό διάγραμμα της πολ. μηχ/κού- 
Βασ. Κυβέλου - Κόκκαλη. 

6. Την από 20.2.85 πράξη (θέμα 8ον) του Νομαρχιακού Συμβου¬ 
λίου ΠΕ.ΧΩ.ΔΕ, αποφασίζουμε: 

Αναγνωρίζουμε ότι η οδός στο οικοδομικό τετράγωνο μεταξύ των 
οδών Κουντουριώτη Μπουμπουλίνας και πλατείας 8 Σεπτεμβρίου που 
έχει σχηματισθεί με ιδιωτική πρωτοβουλία προϋπήρχε του από 17.7. 
1923 Ν.Δ/τος. 

Η ανωτέρω οδός βρίσκεται μέσα στο εγκεκριμένο σχέδιο πόλης Ν. 
Κορώνης όπως φαίνεται το από 17.2.85 τοπογραφικό διάγραμμα της 
πολ/κού μηχ/κού Β. Κυβέλου - Κόκκαλη το οποίο έχει θεωρηθεί από 
την Προϊσταμένη της Νομαρχίας μας. 

Η απόφαση αυτή να δημοσιευθεί ο την Εφημερίδα της Κυβερ- 
νήσεως. 

Καλαμάτα, 12 1 *'·.· /ίου 1986 
Ο Νομάρχης 

ΒΑΣ. ΠΕΤΡΟΠΟΥΛΑΚΗΣ 

